Alou

Èn alou (e F. alleu, do francike alôd, latén allodium) c' esteut, el moyinådje, èn eritaedje ki n' esteut nén sometou åzès dvwers eviè on signeur.

Did la, èn alou c' est ene tere k' est e prôpieté complete, eneviè on fî, k' on rçût d' on signeur, ou d' ene prôpieté k' on louwe (k' on ndè paye li cinse) a on signeur.

Pa stindaedje, on a eto lomé alou, on boket d' teritwere ki dipindeut d' on tchestea, mins k' ere raclôs dins l' bén d' ene ôte tchestulreye. Ça vout dire ki l' ci ki n' vleut nén schoûter les lwès et les edits di si djuridiccion pleut aler s' î mete a coete et n' nén esse porshû. Insi, a Poitchrece-e-l'-Årdene, gn aveut ene coine do viyaedje ki dipindeut d' Bouyon, adon ki l' restant do viyaedje dipandeut del Dutcheye do Lussimbork. Gn a co a l' eure d' enute ene djin k' a wårdé li sobriket di "Djan d' l' Aluwe".

Categoreye:Moyinådje